**Jánd Község Önkormányzata Képviselő-testületének**

**9/2024. (X. 14.) önkormányzati rendelete**

**Jánd Község Önkormányzatának Szervezeti és Működési Szabályzatáról szóló 9/2019. (XII. 12.) önkormányzati rendelet módosításáról**

Jánd Község Önkormányzatának Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés a) és d) pontjában meghatározott feladatkörében eljárva a következőket rendeli el:

**1. §**

A Jánd Község Önkormányzatának Szervezeti és Működési Szabályzatáról szóló 9/2019. (XII.12.) önkormányzati rendelet (a továbbiakban: SzMSz) 1. § (11) bekezdése helyébe a következő rendelkezés lép:

„(11) A Képviselő-testület hivatalának elnevezése: Vásárosnaményi Közös Önkormányzati Hivatal (a továbbiakban: KÖH). Székhelye: Vásárosnamény, Tamási Áron utca 1. sz., Kirendeltsége: Jándi Állandó Kirendeltség, 4841 Jánd, Tisza utca 1.”

**2. §**

Az SzMSz 7. § (1) bekezdés f) és g) pontja helyébe a következő rendelkezések lépnek:

*(A Képviselő-testület a Polgármesterre ruházza át)*

„*f)* külön önkormányzati rendelet szerint vagyonhasznosítási jogügyletek megkötésével,

*g)* biztosítási szerződések megkötésével,”

*(kapcsolatos feladat- és hatásköreit.)*

**3. §**

Az SzMSz 18. § (2) bekezdése helyébe a következő rendelkezés lép:

„(2) A meghívót a Polgármester – a (8) bekezdésben meghatározottak szerinti mellékleteivel együtt – a rendes ülés napját megelőzően legalább 3 (három) nappal küldi ki.”

**4. §**

Az SzMSz 32. § (4) bekezdése helyébe a következő rendelkezés lép:

„(4) Titkos szavazás esetén a Bizottság legalább 3 egyidejűleg jelen lévő tagja – mint szavazatszámláló bizottság – jár el. Amennyiben a Bizottság jelenlévő tagjainak száma a 3 főt nem éri el, úgy létszámát a Képviselő-testület tagjai sorából kell feltölteni.”

**5. §**

Az SzMSz 41. § (1) bekezdése helyébe a következő rendelkezés lép:

„(1) A Jegyző a Képviselő-testület üléséről hangfelvételt, majd írásban 1 példányban jegyzőkönyvet készít.”

**6. §**

Az SzMSz 42. § (1) bekezdés a) pontja helyébe a következő rendelkezés lép:

*[A megválasztott képviselők több mint a felének az egybehangzó szavazata (minősített többség) szükséges – Mötv.-ben meghatározott eseteken kívül:]*

„*a)* a helyi népszavazás elrendeléséhez,”

**7. §**

Az SzMSz 43. § (6) bekezdése helyébe a következő rendelkezés lép:

„(6) A Képviselő-testület a rendeletalkotásra vonatkozó – az ezen rendeletben meghatározott előírásoktól a Szervezeti és Működési Szabályzatról szóló rendelet alakuló vagy az azt követő ülésen történő módosítása során eltérhet.”

**8. §**

Az SzMSz 45. § (2) bekezdése helyébe a következő rendelkezés lép:

„(2) A Képviselő-testület állandó bizottsága a 3 képviselővel működő Bizottság. Az állandó bizottság tagjainak névjegyzékét a 2. függelék tartalmazza.”

**9. §**

Az SzMSz 48. § (1) bekezdése helyébe a következő rendelkezés lép:

„(1) A Polgármester tisztségét főállásban látja el.”

**10. §**

Az SzMSz

*a)* 49. § (1) bekezdése helyébe a következő rendelkezés lép:

„(1) A főállású Polgármester munkaideje feladatellátásából adódóan kötetlen, heti 40 óra.”

*b)* 49. §-a a következő (2) bekezdéssel egészül ki:

„(2) A főállású Polgármester szabadságának kivételét az Alpolgármester felügyeli.”

**11. §**

(1) Az SzMSz 50. § (1) bekezdése helyébe a következő rendelkezés lép:

„(1) A Képviselő-testület egy fő Alpolgármestert választ a Képviselő-testület megválasztott tagjai közül, aki társadalmi megbízatású Alpolgármesterként látja el tisztségét.”

(2) Az SzMSz 50. § (5) bekezdése helyébe a következő rendelkezés lép:

„(5) A titkos szavazásról készült jegyzőkönyvet az ülés jegyzőkönyvéhez kell csatolni.”

**12. §**

Az SzMSz 52. § (1) és (2) bekezdése helyébe a következő rendelkezések lépnek:

„(1) A Jegyző munkaideje heti 40 óra. Ügyfélfogadást tart a KÖH székhelyén minden szerdán 0900 – 1030 között, míg a Jándi Kirendeltségen ő vagy megbízottja kedd délelőtt 0830-1230óra között.

(2) Az Aljegyző ügyfélfogadást tart a KÖH székhelyén minden szerdán 800-1130 óráig.”

**13. §**

Az SzMSz 59. § (1) bekezdése helyébe a következő rendelkezés lép:

„(1) Az Önkormányzat költségvetési és a zárszámadási rendeletének összeállításáról - a Polgármester iránymutatásai szerint - a Jegyző gondoskodik.”

**14. §**

Hatályát veszti az SzMSz

a) 5. § (4) bekezdés f) pontja,

b) 7. § (1) bekezdés i) pontja,

c) 7. § (2) bekezdés a) és b) pontja,

d) 7. § (4) bekezdése,

e) 18. § (6) bekezdés c) pontja,

f) 18. § (6) bekezdés e) pontja.

**15. §**

Ez a rendelet 2024. október 14-én 13 óra 15 perckor lép hatályba.

 Szalai Kálmán dr. Deák Ferenc

 polgármester jegyző

Z Á R A D É K:

A rendelet 2024. október 14-én 13 óra 15 perckor került kihirdetésre.

 dr. Deák Ferenc

 jegyző

Általános indokolás

Jánd Község Önkormányzatának Képviselő-testülete megalkotta Jánd Község Önkormányzatának Szervezeti és Működési Szabályzatáról szóló 9/2019. (XII.12.) önkormányzati rendeletét, jelenlegi – mindenre kiterjedő - felülvizsgálat eredményeként indokolt a SzMSz módosítása.

Részletes indokolás

**Az 1. §-hoz**

Ez a szakasz a Képviselő-testület Hivatalának kirendeltségével egészül ki.

**A 2. §-hoz**

A Polgármesterre átruházott hatáskörök kerülnek pontosításra.

**A 3. §-hoz**

A meghívó kiküldésének határidejét módosítja.

**A 4. §-hoz**

A titkos szavazás szabályait tartalmazza.

**Az 5. §-hoz**

A jegyzőkönyvkészítés példányszámát határozza meg.

**A 6. §-hoz**

A képviselői döntések módját módosítja.

**A 7. §-hoz**

A rendeletalkotásra vonatkozó rendelkezések pontosítását tartalmazza.

**A 8. §-hoz**

Ez a rendelkezés az Ügyrendi Bizottság létszámára vonatkozó módosítást tartalmazza.

**A 9. §-hoz és a 10. §-hoz**

A Polgármesterre vonatkozó szabályok kerülnek pontosításra.

**A 11. §-hoz**

Az Alpolgármesterre vonatkozó szabályok kerülnek pontosításra.

**A 12. §-hoz**

A Jegyző vagy megbízottja és az Aljegyző ügyfélfogadási idejét rögzíti.

**A 13. §-hoz**

Az önkormányzati gazdálkodás szabályait pontosítja.

**A 14. §-hoz**

Ez a szakasz a hatályon kívül helyezendő rendelkezéseket tartalmazza.

**A 15. §-hoz**

A rendelet hatályba lépéséről rendelkezik.